**Dôvodová správa**

**Všeobecná časť**

 Poslanci Národnej rady Slovenskej republiky Peter Antal, Peter Kresák a Tibor Bastrnák predkladajú na schôdzu Národnej rady Slovenskej republiky návrh zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov (ďalej len „návrh zákona“).

Cieľom predloženého návrhu zákona je najmä posilnenie pozície Ministerstva životného prostredia Slovenskej republiky (ďalej len „ministerstvo“) v súvislosti s agendou prieskumných území, najmä z hľadiska rozšírenia možností zamietnutia návrhu na určenie prieskumného územia z dôvodu objektívnej nemožnosti využívať ložisko vyhradeného nerastu a z dôvodu rozporu s verejným záujmom. Cieľom predloženého návrhu je taktiež určenie povinnosti ministerstva, ako správneho orgánu konajúceho vo veci núteného obmedzenia vlastníckeho práva, dôkladne sa v konaniach podľa § 29 ods. 4 a 5 geologického zákona zaoberať otázkou prevažujúceho verejného záujmu, nakoľko doterajšia úprava takúto povinnosť ministerstvu výslovne neukladá. Navrhovaná úprava tak bude mať vplyv na kvalitu rozhodovacej činnosti ministerstva a súčasne aj na zlepšenie postavenia vlastníka záujmovej nehnuteľnosti.

Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, zákonmi a ostatnými všeobecne záväznými právnymi predpismi.

Predložený návrh zákona nebude mať vplyv na verejné financie, sociálny vplyv, vplyv na informatizáciu spoločnosti ani na podnikateľské prostredie, avšak bude mať pozitívny vplyv na životné prostredie.

**B. Osobitná časť**

**K čl. I, 1. bodu**

Ide o sprecizovanie ustanovenia, nakoľko dôvodom pre začatie konania o zmene alebo zrušení prieskumného územia musia byť závažné dôvody verejného záujmu.

**K čl. I, 2. bodu**

Vypúšťa sa povinnosť predkladať návrh na určenie prieskumného územia v piatich vyhotoveniach, nakoľko je táto povinnosť neopodstatnená. Zároveň sa navrhovaným znením do geologického zavádza oprávnenie ministerstva vyžiadať si podklady dôležité z hľadiska rozhodnutia o určení prieskumného územia týkajúce sa možného budúceho využitia ložiska alebo ak sú na to závažné dôvody verejného záujmu. Uvedené je nevyhnutné z hľadiska zachovania účelu čl. 4 ods. 1 Ústavy Slovenskej republiky, v zmysle ktorého nerastné bohatstvo, jaskyne, podzemné vody, prírodné liečivé zdroje a vodné toky sú vo vlastníctve Slovenskej republiky. Slovenská republika chráni a zveľaďuje toto bohatstvo, šetrne a efektívne využíva nerastné bohatstvo a prírodné dedičstvo v prospech svojich občanov a nasledujúcich generácií.

**K čl. I, 3. bodu**

Dopĺňa sa dôvod zamietnutia návrhu na určenie prieskumného územia v prípade, ak sa nepreukáže možné budúce využitie výhradného ložiska alebo ak by určenie prieskumného územia bolo v rozpore s verejným záujmom. Uvedené sa dopĺňa s ohľadom na ústavnú požiadavku vyplývajúcu z čl. 4 ods. 1 Ústavy Slovenskej republiky.

**K čl. I, 4. bodu**

Ustanovuje sa povinnosť ministerstva, ako správneho orgánu príslušného rozhodovať o nútenom obmedzení vlastníckeho práva v správnych konaniach podľa odsekov 4 a 5, riadne skúmať a v rozhodnutí o nútenom obmedzení riadne zdôvodniť existenciu verejného záujmu v prospech návrhu na nútené obmedzenie vlastníckeho práva, ako aj prevahu tohto verejného záujmu nad záujmami konkrétneho vlastníka ako účastníka správneho konania.

**K čl. I, 5. bodu**

Prechodným ustanovením sa upravuje pôsobnosť navrhovanej úpravy na konania začaté a právoplatne neukončené do nadobudnutia účinnosti tohto zákona.

**K čl. II**

Ustanovuje sa účinnosť návrhu zákona tak, aby termínovo napĺňala všetky lehoty procesu prerokúvania a schvaľovania zákonov Národnou radou Slovenskej republiky.

 **DOLOŽKA ZLUČITEĽNOSTI**

**právneho predpisu s právom Európskej únie**

**1**. **Predkladateľ právneho predpisu:**

Poslanci Národnej rady Slovenskej republiky Peter Antal, Peter Kresák a Tibor Bastrnák

**2.** **Názov návrhu právneho predpisu**:

Zákon, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov.

**3.**  **Problematika návrhu právneho predpisu:**

Je v súlade s právnou úpravou Európskej únie.

**4. Záväzky Slovenskej republiky vo vzťahu k Európskej únii:**

Nie sú predkladaným návrhom dotknuté.

**5. Stupeň zlučiteľnosti návrhu právneho predpisu s právom Európskej únie:**

Stupeň zlučiteľnosti – úplný

**Doložka vybraných vplyvov**

|  |
| --- |
|  **1.  Základné údaje** |
| **Názov materiálu**  |
|  Návrh zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov  |
| **Predkladateľ (a spolupredkladateľ)** |
|  Peter Antal, Peter Kresák a Tibor Bastrnák |
| **Charakter predkladaného materiálu** |  \*  Materiál nelegislatívnej povahy |
|  S  Materiál legislatívnej povahy  |
|  \*  Transpozícia práva EÚ  |
|  |
| **Termín začiatku a ukončenia PPK** | Materiál nebol predmetom PPK |
| **Predpokladaný termín predloženia na MPK\*** | Materiál nebol predmetom MPK |
| **Predpokladaný termín predloženia na Rokovanie vlády  SR\*** | Materiál nebol predkladaný na rokovanie vlády Slovenskej republiky |
| **2.  Definícia problému** |
| Absencia oprávnenia MŽP SR zamietnuť návrh na určenie prieskumného územia z dôvodu objektívnej nemožnosti využívať ložisko vyhradeného nerastu a z dôvodu rozporu s verejným záujmom. |
| **3.  Ciele a výsledný stav** |
| Posilnenie pozície Ministerstva životného prostredia Slovenskej republiky v súvislosti s agendou prieskumných území. Rozšírenie možností zamietnutia návrhu na určenie prieskumného územia z dôvodu objektívnej nemožnosti využívať ložisko vyhradeného nerastu ako i z dôvodu rozporu s verejným záujmom. |
| **4.  Dotknuté subjekty** |
| Ministerstvo životného prostredia SR, navrhovatelia určenia prieskumného územia  |
| **5.  Alternatívne riešenia - nepredkladajú sa** |
|  |
| **6.  Vykonávacie predpisy** |
|  Predpokladá sa prijatie/zmena vykonávacích predpisov?                          \*   Áno            S  Nie |
| **7.  Transpozícia práva EÚ**  |
|  |
| **8.  Preskúmanie účelnosti\*\*** |

|  |
| --- |
| **9.   Vplyvy navrhovaného materiálu** |
|  **Vplyvy na rozpočet verejnej správy** |       Pozitívne |   x    Žiadne |  Negatívne |
| - z toho rozpočtovo zabezpečené vplyvy |        Pozitívne |   x    Žiadne |      Negatívne |
|  **Vplyvy na podnikateľské prostredie** |   Pozitívne |   x   Žiadne |      Negatívne |
| - z toho vplyvy na MSP |   Áno |   x   Nie |      Čiastočne |
| **Sociálne vplyvy** |      Pozitívne |   x Žiadne |      Negatívne |
| **Vplyvy na životné prostredie** |   x  Pozitívne |    Žiadne |      Negatívne |
| **Vplyvy na informatizáciu** |        Pozitívne |   x   Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |        Pozitívne |   x   Žiadne |      Negatívne |
|        Pozitívne |   x    Žiadne |      Negatívne |
| **10.  Poznámky** |
| Keďže návrh rozširuje možnosti zamietnutia návrhu na určenie prieskumného územia z dôvodu objektívnej nemožnosti využívať ložisko vyhradeného nerastu, ako i z dôvodu rozporu s verejným záujmom, predpokladá sa obmedzenie neúčelných a neprimeraných zásahov do životného prostredia. |
| **11.  Kontakt na spracovateľa** |
|  peter.antal@nrsr.sk |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
|  Materiál nebol predmetom PPK. |